Η διερεύνηση του δικτύου των σχέσεων μεταξύ της γλωσσικής ικανότητας, της γνώσης των συναισθημάτων, των στρατηγικών συναισθηματικής ρύθμισης και της Θεωρίας του Νου σε παιδιά προσχολικής ηλικίας
Creators: name: Γεράση, Παναγιώτα Βασιλείου
Publisher: name: Aristotle University of Thessaloniki
Year: 2021
Subjects: συναισθήματα
κατανόηση/γνώση συναισθημάτων
συναισθηματική ρύθμιση
στρατηγικές
γλωσσική ανάπτυξη
θεωρία του νου
emotions
emotion knowledge
emotional regulation
emotional regulation strategies
language abilities
theory of mind

description: Τα παιδιά, ήδη από την προσχολική ηλικία, επιδεικνύουν την ικανότητα να ρυθμίζουν τα συναισθήματά τους και η ικανότητά τους αυτή αυξάνεται ραγδαία τα επόμενα χρόνια. Η παρούσα μελέτη διερευνά το δίκτυο των σχέσεων μεταξύ της γλωσσικής ικανότητας, της γνώσης των συναισθημάτων, της συναισθηματικής ρύθμισης και της Θεωρίας του Νου σε παιδιά προσχολικής ηλικίας. Το δείγμα της έρευνας αποτέλεσαν 66 παιδιά (Ν = 34 κορίτσια) των δημοτικών παιδικών σταθμών του δήμου Κοζάνης ηλικίας μεταξύ 36 έως 50 μηνών. Η εξέταση των παιδιών ήταν ατομική και περιλάμβανε: α) ένα έργο κατανόησης/γνώσης των συναισθημάτων β) δυο έργα Θεωρίας του νου και γ) δυο έργα γνώσης στρατηγικών συναισθηματικής ρύθμισης και επιλογής μεταξύ αποτελεσματικών και μη αποτελεσματικών στρατηγικών. Οι εκπαιδευτικοί κλήθηκαν να συμπληρώσουν ένα ερωτηματολόγιο αξιολόγησης της γλωσσικής ανάπτυξης των παιδιών. Τα αποτελέσματα έδειξαν ότι τα παιδιά προσχολικής ηλικίας διαθέτουν ένα ανεπτυγμένο ρεπερτόριο στρατηγικών ρύθμισης των αρνητικών συναισθημάτων (λύπης, θυμού, φόβου). Επιπλέον, ανέφεραν ότι χρησιμοποιούν περισσότερο συμπεριφορικού τύπου στρατηγικές και στρατηγικές που εστιάζουν στο πρόβλημα, παρά γνωστικές στρατηγικές. Η ανάλυση του δικτύου των σχέσεων μεταξύ των υπό εξέταση μεταβλητών, έδειξε ότι η ηλικία συνιστά έναν σημαντικό άμεσο προβλεπτικό παράγοντα της γλωσσικής ικανότητας, της συναισθηματικής ρύθμισης και των επιδόσεων στα έργα ΘτΝ. Η γλωσσική ικανότητα με τη σειρά της βρέθηκε να προβλέπει άμεσα μόνο την κατανόηση των συναισθημάτων, ενώ η κατανόηση των συναισθημάτων βρέθηκε να προβλέπει τόσο την ενημερότητα για τις στρατηγικές συναισθηματικής ρύθμισης όσο και τη θεωρία του νου. Η γλωσσική ικανότητα βρέθηκε να προβλέπει θετικά τη θεωρία του νου και τη ρύθμιση των συναισθημάτων μέσω της κατανόησης των συναισθημάτων. Τα ευρήματα συζητούνται με βάση τη διεθνή βιβλιογραφία και διατυπώνονται οι περιορισμοί της έρευνας, καθώς και οι προτάσεις για μελλοντική έρευνα
description: Children, from preschool age, show the ability to regulate their emotions and this ability increased rapidly in the following years. The present study explores the network of relationships between language ability, emotion knowledge, emotional regulation, and theory of mind in preschool children. The sample of the research consisted of 66 children (N = 34 girls) of the kindergartens of the municipality of Kozani aged between 36 and 50 months. The examination of the children was individual and included: a) one project for emotion’s knowledge b) two projects of theory of mind and c) two projects of awareness of emotional regulation strategies and choice between adaptive and maladaptive strategies. Teachers had to complete a questionnaire assessing children's language development. The results showed that preschool children have a well-developed repertoire of strategies for managing negative emotions (sadness, anger, fear). In addition, they reported using more behavioral strategies and problem-focused strategies than cognitive strategies. The analysis of the network of the relationships between the examined variables, showed that age is an important direct predictor of language ability, emotional regulation and performance in theory of mind projects. Language ability in turn was found to directly predict only the knowledge of emotions, while knowledge of emotions was found to predict both awareness on emotion regulation strategies and the theory of mind. Language ability has been found to positively predict the theory of mind and the regulation of emotions through the knowledge of emotions. The findings are discussed on the basis of the international literature and the limitations of the research are formulated, as well as the suggestions for future research